

**MINISTRIA E DREJTËSISË**

**Drejtoria e Financës**

Nr. \_\_\_\_\_Prot. Tiranë, më \_\_\_.\_\_\_. 2015

(lutemi t’i referoheni në rast përgjigjeje)

**Lënda:** Dërgohen raportet e monitorimit për vitin 2014

**Drejtuar:** **MINISTRISË SË FINANCAVE**

Drejtoria e Përgjithshme e Buxhetit

Drejtoria e Monitorimit dhe Zbatimit të Buxhetit

TIRANË

Në zbatim të Ligjit nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, ligjit Nr.185/2013, Udhëzimit plotësues Nr.3, datë 17.01.2014 “Për zbatimin e Buxhetit të vitit 2014, si edhe Udhëzimit të Ministrisë së Financave, Nr. 2, datë 6.02.2012 “Për procedurat standarte të zbatimit të buxhetit”, pika 256, ju dërgojmë raportet e monitorimit të buxhetit për vitin 2014, duke evidentuar performancën financiare dhe realizimin e produkteve dhe objektivave, sipas programeve.

Ministria e Drejtësisë, gjatë vitit 2014, ka administruar dhe menaxhuar fondet buxhetore për tetë programe të miratuara, konkretisht:

* 1. Planifikim, Menaxhim dhe Administrim
  2. Qendra e Botimeve Zyrtare
  3. Instituti i Mjekësisë Ligjore
  4. Sistemi i Burgjeve
  5. Shërbimi i Përmbarimit Gjyqësor
  6. Shërbimi për Çështjet e Birësimit
  7. Shërbimi i Kthimit dhe Kompesimit të Pronave
  8. Shërbimi i Provës

Realizimi i Buxhetit sipas dy Zërave Kryesorë të Shpenzimeve në mijëra lekë

Fondet buxhetore për vitin 2014, për të gjithë Sistemin e Ministrisë së Drejtësisë, janë realizuar në masën 93.91 %, siç shihet edhe në tabelën e mëposhtme:

*në 000/ lekë*

|  |  |  |  |  |  |
| --- | --- | --- | --- | --- | --- |
| Nr | Emri i programit | Buxheti i akorduar në fillim të vitit 2014 | Buxheti për vitin 2014 | Fakti i vitit 2014  Në 000 lekë Në %  ndaj planit | |
| 1 | Planifikim Menaxhim Administrim | 1,220,770 | 1,335,482 | 1,150,663 | 86.13% |
| 2 | Qendra e Botimeve Zyrtare | 49,850 | 44,913 | 39,589 | 88.15% |
| 3 | Instituti i Mjeksisë Ligjore | 62,500 | 61,917 | 61,669 | 99.59 % |
| 4 | Sistemi i Burgjeve | 3,795,240 | 3,964,097 | 3,897,802 | 98.32 % |
| 5 | Shërbimi i Përmbarimit Gjyqësor | 105,480 | 109,030 | 94,500 | 86.67 % |
| 6 | Shërbimi për Çështjet e Birësimeve | 13,200 | 11,200 | 9,258 | 82.65% |
| 7 | Shërbimi i Kthimit e Kompesimit të Pronave | 431,100 | 571,454 | 466,241 | 81.59 % |
| 8 | Shërbimi i Provës | 116,300 | 106,300 | 106,096 | 99.8 % |
|  | Totali | 5,794,440 | 6,203,305 | 5,825,818 | 93.91% |

Ndërsa, realizimi i shpenzimeve për fondet me financim të huaj, është si më poshtë:

|  |  |  |  |  |  |
| --- | --- | --- | --- | --- | --- |
| Nr | Emri i programit | Buxheti i akorduar në fillim të vitit 2014 | Buxheti përfundimtar i vitit 2014 | Fakti i vitit 2014  Në 000 leke Në %  ndaj planit | |
| 1 | Aparati i Ministrise | 1,017,000 | 267,000 | 267,000 | 100% |
| 2 | Sistemi i Burgjeve | 750,000 | 750,000 | 750,000 | 100% |
|  | Totali | 1,767,000 | 1,017,000 | 1,017,000 | 100% |

Të gjithë strukturat vartëse të Ministrisë së Drejtësisë, gjatë vitit 2014, kanë punuar për të plotësuar objektivat e parashikuara në programet e tyre si edhe për të realizuar produktet e përfituara, duke përdorur me efikasitet dhe efektivitet fondet buxhetore të akorduara për çdo program dhe për çdo zë shpenzimesh. Realizimi i treguesve buxhetorë, është në shifra mjaft të mira, kjo vihet re edhe nga rezultatet e realizimit të treguesve buxhetorë. Duke iu referuar shifrave në tabelën e parë, vihet re një realizim optimal i shpenzimeve të fondeve buxhetorë, ndërsa në programet e Institutit të Mjekësisë Ligjore dhe në Drejtorinë e Përgjithshme të Shërbimit të Provës realizimi është shumë i mirë. Në këto dy programe janë përdorur deri në maksimum.

Në terma sasiorë, të gjitha programet i kanë realizuar produktet e parashikuara për periudhën, në disa raste edhe tejkaluar.

Një analizë më të hollësishme të realizimit të shpenzimeve dhe produkteve, për 8 programet e Ministrisë së Drejtësisë, e sjellim më poshtë:

Monitorimi i Shpenzimeve dhe Produkteve sipas programeve.

1. Programi “Planifikim, Menaxhim, Administrim”.

Ky program përfshin 4 institucione: Aparatin e Ministrisë, Avokaturën e Shtetit, Komisionin Shtetëror për Ndihmën Juridike dhe Agjensinë për Mbikqyrjen e Falimentit. Realizimi vjrtor për këtë program, duke e krahasuar me planifikimin e periudhës, sipas zërave kryesorë, rezulton si më poshtë**:**

* + Shpenzimet e personelit 93.83 %
  + Shpenzimet e tjera operative 89.87 %
  + Shpenzimet kapitale 83.6 %

Gjithsej 86.13 %

Siç e shohim më sipër shpenzimet e personelit prej 93.83 % dhe shpenzimet e tjera operative 89.87 % janë optimale ndërsa shpenzimet kapitale janë realizuar në masën 83.6% pasi me rishikimin e buxhetit koha për realizimin e disa prej procedurave për shpenzimet kapitale ishte e pamjaftueshme.

Për kryerjen e veprimtarisë kryesore dhe përmbushjen e objektivave të përcaktuara, për vitin 2014 Programi Planifikim, Menaxhim, Administrim, ka parashikuar 16 produkte, nga të cilat për këtë periudhë janërealizuar plotësisht 14 (disa prej tyre edhe tejkaluar) ndërsa 1 produkt është realizuar pjesërisht dhe 1 nuk është realizuar aspak. Kështu, u realizuan plotësisht sipas parashikimit të periudhës, produktet “Personeli i Aparatit të Ministrisë”, “Inspektime në Prokurori, inspektime në Gjyqësor, Administrativ dhe në Pronësi”, nga rreth 32 inspektime të parashikuara, u realizuan 125 inspektime, vlen për tu theksuar për inspektimet në institucionet vartëse dhe në profesionet e lira, se janë kryer inspektime me shtrirje në zyra përmbarimore, noterie dhe institucionet e varësisë. Inspektimet ne Prokurori dhe ne Gjyqësor janë kryer dhe në bazë ankese përvec atyre të parashikuara nga Drejtoria e Inspektimit të Prokurorisë dhe Gjyqësorit.Në kuadër të produktit “Akte ligjore e nënligjore të hartuara”, janë përgatitur 77 akte ligjore e nënligjore, nga 42 të parashikuara.

Produkti “Asistencë Juridike Institucione Shtetërore dhe Enteve Publike Nëpërmjet këshillimit dhe përfaqësimit në gjykatat Ndërkombëtare” është tejkaluar në terma sasiorë, nga 4500 raste të parashikuara për përfaqësim të avokatëve të shtetit në çështjet gjyqësore janë realizuar 5882 , si edhe është dhënë “asistencë juridike dhe këshillim” nga avokatët e shtetit.

“Ndihmë juridike për individët përfitues” është realizuar në terma sasiorë produkti, nga Komisioni i Ndihmës Juridike. Është parashikuar ofrimi i ndihmës juridike, këshillimit dhe mbrojtjes në proçeset penale për 60 raste për vitin 2014 janë realizuar 93 raste për të cilët janë bërë dhe pjesa më e madhe e likuidimeve në vlerë financiare, një pjesë e këtyre likuidimeve do bëhet në vitin pasardhës.

Për Agjensinë e Mbikqyrjes së Falimentit ka parashikuar dy produkte “Licensimi i Administratorëve të Falimentit” dhe “Mbikqyrja e Administratorëve” për periudhën 12-mujore, nga veprimtaria e këtij institucioni janë mbikqyrur 6 administratorë nga 10 të planifikuar. Agjensia e Mbikqyrjes së Falimentit është duke punuar në hartimin e ligjit për falimentin.

Në lidhje me shpenzimet kapitale janë parashikuar 11 produkte nga të cilët shtatë janë realizuar plotësisht në terma financiarë. Këto projekte janë “Sistem i mbikqyrjes elektronike i mirëmbajtur dhe zgjeruar”, “Rikonstruksioni i Arkivës Gjyqësore në Lundër”, “Blerje Pajisje Policie për drejtorinë e Burgjeve “, “Rikonstruksioni i Burgut 313”, “Blerje Pajisje Printimi Digitale për QBZ”, “Sistemi i Kamerave ne godinën e MD” dhe “Mirëmbajtje dhe zhvillim i sistemit ICMIS”. Detyrimi i Ministrisë për TVSh dhe Kosto lokale është realizuar 80.4% në vijim të faturave të sjella nga Subjektet.

**2. Programi “Qëndra e Botimeve Zyrtare”**

Realizimi i shpenzimeve të vitit 2014 për këtë program, i krahasuar me planin e periudhës, është në **masën 88.15 %,** ose sipas zërave kryesorë:

* + Shpenzimet e personelit 88.51 %
  + Shpenzimet e tjera operative 87.65 %
  + Shpenzimet kapitale 97.14%

Gjithsej 88.15%

Siç shihet, realizimi i shpenzimeve të programit është në shifra optimale, si në shpenzimet e personelit dhe në shpenzimet operative.

Për vitin 2014 janë parashikuar 5 produkte të programit, “Publikimi i fletores zyrtare”, “Përditësimi i Legjislacionit”, “Publikimi i Buletinit të Njoftimeve”, “Botime të tjera” dhe “Publikimi në Internet i Botimeve”.Produkti i parë “Publikimi i fletores zyrtare” është tejkaluar nga 220 fletore zyrtare të planifikuara janë realizuar realizuar 289 kurse produkti i dytë “Përditësimi i Legjislacionit” u realizuan plotësisht, nga 200 ligje u përditësuan 200. “Publikimi i Buletinit të Njoftimeve” dhe “Botime të tjera” nuk janë realizuar. Produkti i pestë “Publikimi në internet”është realizuar pjesërisht, pasi plani ishte 420 botime dhe janë publikuar në internet vetëm 289 botime. Për publikimin elektronik të të gjithë numrave të serive të Fletoreve Zyrtare është bërë pengesë mungesa e një softëare.

Për sa i përket shpenzimeve kapitale ato janë realizuar plotësisht.

**3.** **Programi “Instituti i Mjeksisë Ligjore”**

Ky program, për vitin 2014, ka realizuar treguesit e shpenzimeve në **masën 99.59 %.** Krahasuar me planin e periudhës, realizimi i zërave është si më poshtë:

* + Shpenzimet e personelit 99.33 %
  + Shpenzimet e tjera operative 100 %
  + Shpenzimet kapitale 99.91 %

Gjithsej 99.59 %

Pra, siç shihet, realizimi i shpenzimeve të personelit, operative dhe shpenzimeve kapitale është në nivel shuimë të lartë, kjo tregon për një punë shumë të mirë të personelit të institucionit, pasi ka shfrytëzuar fondet e akorduara, duke përmbushur kështu objektivat e planifikuara.

Për vitin 2014, ky institucion ka parashikuar 8 produkte, Aktet e ekspertimit mjeko-ligjor (dokumenta çështje), Aktet Dëshmi-Ligjore, Aktet ekspertimi Toksikologjiko–Ligjor, Aktet ekspertimi Psikiatriko-Ligjor, Aktet ekspertimi Mjeko-Ligjor (autopsi), Aktet ekspertimi Biologjiko-Ligjor, Aktet ekspertimi Histopatologjiko-Ligjor dhe Menaxhimi i punës në institut. Produktet në përgjithësi janë realizuar, 4 prej tyre janë e kanë tejkaluar planin për këtë vit, një është realizuar plotësisht (100%) dhe tre prej tyre janë realizuar pjesërisht (rreth 91.3 %). Kjo ndodh pasi është e pamundur që të kemi një parashikim fiks se sa akte do të bëhen, pasi nuk mund të parashikojmë me saktësi sa do të jetë dhuna në familje, apo aksidentet rrugore etj. Produkti i parë Aktet e ekspertimit mjeko-ligjor (dokumenta çështje) nga 2.800 akte të planifikuara janë realizuar 2.409 pra është realizuar pjesërisht, gjithashtu Aktet ekspertimi Toksikologjiko–Ligjor dhe Aktet ekspertimi Biologjiko-Ligjor janë realizuar pjesërisht sipas parashikimit të bërë nga Instituti i Mjekësisë Ligjore respektivisht nga 2.270 të planifikuar janë realizuar 2.210 dhe nga 70 të planifikuara janë realizuar 64. Për sa i përket produktit, Aktet histopatologjik, vihet re një rritje shumë e madhe nga parashikimi, nga 50 të parashikuara janë realizuar 95 akte kjo për shkak të ndryshimit të politikave të ndjekuara në realizimin e analizave histopatologjike, të cilat aktualisht realizohen detyrimisht për çdo autopsi. Gjithashtu dhe për produktin Aktet ekspertimi Mjeko-Ligjor, nga 900 të parashikuara janë realizuar 1.129 akte për këtë periudhë.

Produkti i tetë është “Menaxhimi i punës në institut”, i cili është realizuar plotësisht.

1. **Programi “Sistemi i Burgjeve”**

Realizimi i shpenzimeve për vitin 2014 për këtë program, që përfaqëson rreth 63.9% të totalit të buxhetit vjetor të Ministrisë së Drejtësisë, sipas zërave kryesore, krahasuar me planin e periudhës, rezulton si më poshtë:

* + Shpenzimet e personelit 99.65 %
  + Shpenzimet e tjera operative 95 %
  + Shpenzimet kapitale 80.2%

Gjithsej 98.32 %

Grafiku është në mijëra lekë

Duke iu referuar shifrave, shihet se realizimi i treguesve financiarë për periudhën është shumë i mirë, në shpenzimet operative realizimi është optimal dhe në shpenzimet e personelit kanë patur një performancë shumë të mirë. Treguesit janë realizuar si në terma sasiorë ashtu edhe në terma financiarë.

Në shpenzimet kapitale me fonde buxhetore janë realizuar për të dy produktet procedurat e tenderave janë mbyllur dhe është bërë likuidimi për këto nga fondet që i janë dhënë Drejtorisë së Përgjithshme të Burgjeve.

Për vitin 2014 janë parashikuar 9 produkte për aktivitetin kryesor të burgjeve, ,“Mbajtja e të burgosurve dhe paraburgosurve në kushte sigurie nga trupa policore”, “Staf i trainuar nga qëndra e trainimit” ,“Të dënuar të trajtuar me shërbim shëndetsor” ,“Trajtimi me normë ushqimore i të dënuarve dhe paraburgosurve”, “Drejtimi dhe zhvillimi normal i aktivitetit për mirfunksionimin e përgjithshëm të sistemit të burgjeve” ,“Realizimi i detyrave funksionale nga stafi shëndetsor dhe edukimi”, “Përftimi i projekteve të reja për përmirësimin e kushteve fizike në disa I.E.V.P” “Përmirësimi i kushteve fizike në disa I.E.V.P” dhe “Përmirësimi i aktivitetit të burgjeve nëpërmjet sigurimit të pajisjeve”. Këto produkte janë realizuar plotësisht dhe kjo tregon për një punë të mirë në drejtim të realizimit të objektivave të Institucionit, si përmirësimit e kushteve fizike në disa I.E.V.P, staf të trajnuar nga qendra e trajnimit, të dënuar të trajtuar me shërbime shëndetsore planifikimi ka qënë 196.370 ndërsa sasia e realizuar është 196.370, përmirësimit të cilësisë së ushqimit etj. U realizua plotësisht mbajtja e të burgosurve dhe të paraburgosurve në kushte sigurie nga trupat policore në sasi nga 2999 të planifikuar në 2999 të realizuar. Drejtimi dhe zhvillimi normal i aktivitetit për mirëfunksionimin e përgjithshëm të sistemit të burgjeve për vitin 2014. Përmirësimi i kushteve fizike në disa I.E.V.P” dhe “Përmirësimi i aktivitetit të burgjeve nëpërmjet sigurimit të pajisjeve” janë realizuar plotësisht.

“Projektet me financim të brendshëm” shpjegohet qartë në formatin përkatës për fondet në dispozicion të studim projektimit si dhe të përmirësimit të kushteve fizike dhe të sigurisë në IEVP-të. Siç është shpjeguar zë për zë, pjesa e studim projektimeve artikulli 230 dhe pjesa e investimeve për ˝Përmirësimin e kushteve fizike dhe të sigurisë në disa IEVP ˝ artikulli 231 janë në proces tenderimi.

1. **Programi “Shërbimi i Përmbarimit Gjyqësor”**

Realizimi i shpenzimeve të vitit 2014, krahasuar me buxhetin e akorduar të periudhës, është në **masën 86.67%.** Realizimi i shpenzimeve sipas zërave kryesorë, rezulton si më poshtë:

* + Shpenzimet e personelit 89.9 %
  + Shpenzimet e tjera operative 97.2 %
  + Shpenzimet kapitale 16.9 %

Gjithsej 86.67 %

Treguesit buxhetorë tregojnë për një realizim të mirë të shpenzimeve të personelit, dhe të shpenzimeve operative. Ndërsa shpenzimet kapitale, të cilat nuk janë realizuar pjesërisht pasi fondi i akorduar me Aktin Normativ Nr 1 (Rishikimi i Buxhetit) u tenderua tepër vonë nga Ministria e Brendshme dhe nuk u arrit të lidhej kontrata për blerjen e pajisjeve në terma financiarë. Pjesa tjetër e investimeve që ishte akorduar që në fillim të vitit buxhetor u realizua plotësisht.

Janë parashikuar 2 produkte për vitin 2014, “Ekzekutimi i titujve ekzekutivë”, dhe “Menaxhimi i Shërbimit Përmbarimor Gjyqësor”. Gjatë kësaj periudhe, produkti i parë është realizuar pjesërisht. Kështu janë ekzekutuar 8.555 tituj ekzekutivë, nga 9.680 të planifikuara për këtë periudhë. Produkti i dytë është realizuar plotësisht sipas parashikimit. Per dy projektet Blerje pajisje zyre dhe orendi të tjera është realizuar dhe likuidimi I shumave përkatëse.

1. **Programi “Shërbimi për Çështjet e Birësimeve”**

Ky program, për vitin 2014, ka realizuar treguesit e shpenzimeve në **masën 82.65%.** Krahasuar me planin e periudhës, shpenzimet janë realizuar në zëra si më poshtë:

* + Shpenzimet e personelit 81.27 %
  + Shpenzimet e tjera operative 88.72%
  + Shpenzimet kapitale 73.27 %

Gjithsej 82.65 %

Realizimi i shpenzimeve të personelit dhe shpenzimeve operative është në nivele të mira.

Për vitin 2014, ky program ka parashikuar një produkt të vetëm “Birësime të realizuara”, të cilin e ka tejkaluar, nga 50 të planifikuara për vitin, janë realizuar 67 birësime. Theksojmë se, përfundimi i procedurës së birësimit, varet nga shumë faktorë, si gjykata, monitorimi i periudhës etj. Janë kaluar vështirësitë në vonesa nga përfundimi i procedurave të deklarimit të braktisjes së fëmijëve e deri në gjykatat e rretheve ku ndodhen institucionet e përkujdesjes. Ka dhe proçedura të cilat kanë filluar më përpara dhe kanë përfunduar në këtë periudhë. Për sa i përket investimeve ato janë realizuar dhe është bërë dhe likuidimi i detyrimeve.

1. **Programi “Shërbimi i Kthimit dhe Kompesimit të Pronave”**

Realizimi i shpenzimeve buxhetore për vitin 2014, krahasuar me buxhetin e akorduar të periudhës, është në **masën 81.59 %.** Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 74.9 %
  + Shpenzimet e tjera operative 83.28 %
  + Shpenzimet për fondin e kompesimit 100 %
  + Shpenzimet kapitale 32.78 %

Gjithsej për shpenzimet buxhetore 81.59 %

* Shpenzimet nga të ardhurat jashtë buxhetore 88.73 %

Siç shihet nga shifrat, rezultatet e realizimit të gjithë shpenzimeve buxhetore janë të mira, kjo tregon për një punë optimale të institucionit.

Për vitin 2014, ky program ka parashikuar 8 produkte, 7 nga të cilat janë me fondet buxhetore dhe 1 produkt i parashikuar me fondet jashtë buxhetore. Si produkt i parë është “Vendime të marra nga shqyrtimi i kërkesave të subjekteve të shpronësuar, për njohjen e së drejtës së pronësisë, kthim apo kompesim të pronës”. Ky produkt nuk është realizuar aspak pasi po realizohet hedhja e vendimeve në sistem dhe po sistemohet arkiva për të nxjerrë faturën financiare të detyrimit të AKKP, nga 550 vendime të planifikuar nuk është realizuar asnjë vendim.

Produkti “Vendime të trajtuara sipas procedurave të oborreve në përdorim dhe tjetërsimit të sipërfaqeve të tokës me cilësi të veçantë, sipas kërkesave të subjekteve”, është realizuar pjesërisht nga 250 vendime të parashikuara, janë realizuar 66, ky produkt është realizuar pjesërisht pasi procedura është e lidhur me bashkëpunimin me institucionet e tjera. Ndërsa produkti “Subjekte të shpronësuara që përfitojnë nga shpërndarja e fondit të kompesimit në të holla (financiar) nga fondet buxhetore” nuk është realizuar aspak pasi VKM që përcakton mënyrën e shpërndarjes së fondit për vitin 2014 u miratua në Dhjetor dhe ky fond u kalua në fondin special të kompensimit për tu shpërndarë në vitin 2015.

Produkti “Subjekte të shpronësuara që përfitojnë nga shpërndarja e fondit të kompesimit nga të ardhurat e ALUIZNI-t”, parashikuar **me fonde jashtë buxhetore**, është realizuar pjesërisht, janë kompesuar 648 pronarë, nga 800 të parashikuar për vitin 2014.

Kompensimi fizik nuk është realizuar aspak pasi ky proces do të fillojë pas përfundimit të verifikimit dhe krijimit të fondit fizik si dhe pas miratimit të akteve nënligjore përkatëse për përcaktimin e kritereve dhe rregullave për shpërndarjen e këtij fondi.

Shpenzimet kapitale janë realizuar 3 projekte ndërsa është realizimi i projektit “Blerje pajisje për sistemin e Sigurimit” nuk u finalizua pasi nuk u mbyll dot procedurat e tenderit.

1. **Programi “Shërbimi i Provës”**

Realizimi i shpenzimeve për 12-mujorin e vitit 2014, krahasuar me buxhetin e periudhës, është në **masën 91.8%.** Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 99.84 %
  + Shpenzimet e tjera operative 99.69 %
  + Shpenzimet kapitale 87.84%

**Gjithsej 91.8%**

Për vitin 2014, Drejtoria e Shërbimit të Provës ka parashikuar 2 produkte: “Mbikqyrja e të dënuarve”, i cili është realizuar plotësisht, nga 4206 të dënuar të planifikuar për tu mbikqyrur, janë mbikqyrur të 4206 të dënuar me dënim alternativ, po kështu edhe produkti i dytë “Mirëfunksionimi i shërbimit të Provës”, është realizuar plotësisht sipas planifikimit. Për sa i përket zërit të investimeve janë realizuar dhe është bërë likuidimi i detyrimit përkatës.

Po ju paraqesim me poshtë në një grafik përmbledhës realizimin e fondeve të Ministrisë së Drejtësisë sipas programeve.

**Realizimi i fondeve Buxhetore sipas Programeve në mijëra lekë**

Duke ju falënderuar për mirëkuptimin dhe bashkëpunimin.

**SEKRETARE E PËRGJITHSHME**

**LLAMBRIOLA MISTO**

Miratoi: Z.Petrit Bakiu, Drejtor i Financës

Znj.Anisa Leka, Përgjegjëse e Sektorit të Buxhetit

Punoi: znj.Ornela Bejte

Datë 30.01.2014

Bulevardi “Zog I-rë” , Tel.355 4 2259388 Ext.71125

Tiranë Fax.00 355 4 2234560